# אושו

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אושו הינו כינויו של ראג'ניש קנדרה מוהן ג'יין 11 בדצמבר 1931 - 19 בינואר 1990, פילוסוף, סופר ומיסטיקן הודי.

אושו

## [עריכה] ביוגראפיה

### [עריכה] שנים ראשונות

אושו נולד במאדיה פאראדש, בהודו. לטענתו, אושו חווה תהליך של הארה בגיל 21 , בעת שלמד פילוסופיה באוניברסיטת סאגאר. בין השנים 1952 ל1953 עסק אושו בפיתוח טכניקת החושך , בד בבד עם לימודיו לתואר מתקדם בפילוסופיה. לדבריו , פיתוח הטכניקה הזו , פגע ביכולותיו הגופניות והביאה אותו למצב שנזקק לכיסא גלגלים.
בעת היותו סטודנט זכה אושו במקום הראשון בתחרות הויכוחים של הודו כולה. החל משנת 1961 שימש אושו כמרצה לפילוסופיה באוניברסיטת ג'בלפור והיה ידוע כפרופסור חדשני ומרדן שהעדיף להוציא את תלמידיו לטיולים במדשאות הקמפוס , מאשר להרצות באולמות.

### [עריכה] הדרכה רוחנית והקמת האשראמים

בשנות ה60 , בעת ששימש כמרצה לפילוסופיה , עסק אושו גם בהוראה לא פורמאלית בנושא מדיטציה ומודעות.
בשנת 1966 זנח אושו באופן סופי את ההוראה והקים את האשראם הראשון במומביי.
בשנת 1974 פתח אושו בעזרת תלמידיו מרכז ללימודי מדיטציה ולמחקר מיסטי בעיר פונה 400 קילומטר ממומביי. לימים כונה המרכז הזה בשם pune one.

### [עריכה] "ההרפתקאה האמריקאית"

בשנת 1981 ביקש אושו אשרת כניסה לארצות הברית .הסיבה הרישמית לבקשת האשרה הייתה קבלת טיפול רפואי למחלת הסכרת ממנה סבל כל חייו. אושו נפטר בעיר פונה במדינת מהרשטרה ההודית.

## [עריכה] שיטת המדיטציה של אושו

אושו נודע במיוחד בזכות שיטות המדיטציה הרבות שפיתח. המפורסמות שבהן: דיינמיק, מיסטיק רוז, קונדליני, נאטאראז' ועוד. המיוחד בהן הוא שבירת דפוס ארוך שנים של מדיטציות פסיביות, אשר אופיינו בישיבה דוממת במטרה לאפשר לגוף ולנפש להיכנס למצב מדיטטיבי. על פי תפיסתו של אושו, טכניקות המדיטציה הפסיביות אינן מתאימות לאדם המערבי, כיוון שמחשבתו העמוסה והמוטרדת ואורח חייו הלחוץ מקשים על כניסה למצב מדיטטיבי באופן פסיבי. בהתאם לכך פיתח ושכלל אושו טכניקות מדיטציה אקטיביות המשלבות פעילות פיזית כגון ריקוד, וריצה, והבעה מכוונת של רגשות באמצעות צחוק ובכי.

## [עריכה] הפילוסופיה של אושו: בין נאו זן לאושואיזם

הפילוסופיה של אושו מבוססת על פירושו לאמונה הטאואיסטית ולכתבים של מספר מורי זן כגון מא צו ,נאנסן וסוזאן. הפילוסופיה דוגלת בחיים ללא תכנון , ללא ארגון ושיטתיות , כאשר כוחות היקום הם שמובילים את האדם באופן ספונטאני למקומו הנכון בבריאה. מצבו הנפשי האידאלי של האדם , על פי הפילוסופיה של אושו הוא מצב שאושו כינה בשם no mind, כינוי זה נובע כנראה מדבריו של מורה הזן היפני מואמון שאמר שתוק ,שתוק ,חדל מכל דיבור. האמת המוחלטת היא אפילו ללא מחשבה.
במצב הno mind , הכרתו של האדם אמורה להיות נקייה מכל מחשבה , הרהור או חלומות בהקיץ. האדם אמור להיות דרוך ועירני לכל אתגר שיציבו מולו החיים ואמור לפעול באופן טיבעי וספונטני ללא התלבטויות או דעות קדומות. את הפילוסופיה הזו כינה אושו בשם נאו זן ,מתוך הוקרה למורי הזן מימי הביניים ,שלטענתו הניחו את יסודותיה.
במשך כל שנות פעילותו , הטיף אושו נגד ארגונים דתיים ותאולוגיה שיטתית ומסודרת. הוא ביקש מתלמידיו שלא ללכת בעיקבותיו אלא "למצוא את האור שלהם" ולפלס לעצמם דרך רוחנית , עצמאית ומקורית שנובעת מהאינדבדואליות האמיתית שלהם.
מבקריו של אושו טוענים שלמרות התנגדותו המילולית לדת המאורגנת ,ביסס אושו בעצמו כת טיקסית בעלת פולחנים יומיומיים (תרגול דיינמיק בבוקר וקונדוליני בערב) ומנהגים חברתיים ברורים כמו התנגדות לנישואים והתנגדות להפרדה בין המינים גם במלתחות ושירותים ציבוריים. מבקרים אחרים של אושו טוענים כי על סמך הפולחן והמנהגים, אושו הקים למעשה דת חדשה. דת זו מכונה אושואיזם ,ואילו מאמיניה ,כלומר חסידיו של אושו מכונים אושואיסטים.

## [עריכה] ספריו של אושו

חסידיו פירסמו כמה מאות ספרים אשר מכילים רבות מהרצאותיו שנערכו רובן באשראם שייסד בפונה ואשר עסקו בעיקר במקומה של הרוחניות בחייו של האדם המודרני.

> "מדיטציה היא הרפתקה, ההרפתקה הגדולה ביותר שהתודעה האנושית יכולה לבחור. מדיטציה היא רק להיות בלא לעשות דבר – אף פעולה, אף מחשבה, אף רגש. אתה רק קיים, וזה תענוג עילאי. מאין בא התענוג הזה, כשאינך עושה דבר? הוא בא משום מקום, או שהוא בא בכל מקום. הוא אינו נגרם, מכיוון שהקיום עשוי מהחומר הנקרא אושר. מדיטציה אינה נגד עשייה. לא תיאלץ לברוח מהחיים. היא פשוט מלמדת אותך דרך חיים חדשה: אתה הופך למרכז הציקלון. חייך ממשיכים. למעשה, הם ממשיכים ביתר עוז – ביותר שמחה, ביותר בהירות, ביותר חזון, ביותר יצירתיות – אך עם זאת אתה רחוק, רק צופה על הגבעה, פשוט רואה את כל אשר מתרחש סביבך. אינך העושה, אתה הצופה." אושו

## [עריכה] הקומונה הבינלאומית של אושו

בשנת 1974 פתחו אושו ותלמידיו אשראם בעיר פונה, בקרבת בומביי. בתקופת חייו פעל האשראם תחת השם "הקומונה הבינלאומית של אושו". לאחר מותו שונה שם המקום ל-"Osho Meditation Resort". במקום ממשיכים להתקיים לימודי מדיטציה ותהליכי צמיחה אישית, ובמקביל מוצעים שירותי נופש כגון בריכת שחיה, ג'קוזי, מגרשי טניס וכד'. בישראל קיימת קהילה המקיימת סדנאות,פסטיבלים, ואירועים רבים ברוח אושו והעידן החדש.

## [עריכה] לקריאה נוספת

מספרי אושו שיצאו בעברית:

- כשהנעל מתאימה בהוצאת גל.
- מדיטציה - ראשית החופש ומהותו בהוצאת גל.
- החיפוש אחר המופלא - קונדוליני ושבעת הגופים בהוצאת אור עם.

- החיים כבצל - אורי לוטן, הוצאת כנרת 1995. ספר שנכתב על ידי תלמיד לשעבר של אושו, ומתאר את חוויותיו בחסותו של הגורו באופן הומוריסטי וביקורתי.

- Hugh Milne. Bhagwan: The God that failed (A Thomas Dunne Book) St. Martin Pr. April 1987. יו מילן היה שומר ראשו האישי של אושו במשך מספר שנים וממעריץ שינה דעתו.

## [עריכה] קישורים חיצוניים

- osho.com אתר הבית הרשמי של תלמידיו של אושו. האתר מציע אינפורמציה על תורתו של אושו ועל כפר הנופש והמדיטציה שפועל בפונה.
- אשראם במדבר אשראם של קהלת תלמידי אושו הפועל בהאחזות הנח"ל לשעבר שיטים שבדרום.
- NoMind.co.il אתר המספק מידע על אירועים, סדנאות וקורסים ברוח אושו בישראל.
- האושר ועונשו סדרת כתבות על אושו ב-nrg.

מקור: http://he.wikipedia.org../../../%D7%90/%D7%95/%D7%A9/%D7%90%D7%95%D7%A9%D7%95.html

קטגוריות: מדיטציה | סופרים הודים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Français
- हिन्दी
- Italiano
- Magyar
- Nederlands
- 日本語
- Português
- Русский